CELEX: 62020TA0152
Language: hu
Date: 2020-12-02 00:00:00
Title: T-152/20. sz. ügy: A Törvényszék 2020. december 2-i ítélete – BSH Hausgeräte kontra EUIPO (Home Connect) („Európai uniós védjegy – A Home Connect európai uniós ábrás védjegy bejelentése – Feltétlen kizáró ok – Leíró jelleg – Az (EU) 2017/1001 rendelet 7. cikke (1) bekezdésének c) pontja – A védjegybejelentésben szereplő árukkal fennálló kellően közvetlen és konkrét kapcsolat – A 2017/1001 rendelet 7. cikke (1) bekezdésének b) pontja”)

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/48
            
         
      A Törvényszék 2020. december 2-i ítélete – BSH Hausgeräte kontra EUIPO (Home Connect)
      (T-152/20. sz. ügy) (1)
      
      („Európai uniós védjegy - A Home Connect európai uniós ábrás védjegy bejelentése - Feltétlen kizáró ok - Leíró jelleg - Az (EU) 2017/1001 rendelet 7. cikke (1) bekezdésének c) pontja - A védjegybejelentésben szereplő árukkal fennálló kellően közvetlen és konkrét kapcsolat - A 2017/1001 rendelet 7. cikke (1) bekezdésének b) pontja”)
      (2021/C 28/73)
      Az eljárás nyelve: német
      
         Felek
      
      
         Felperes: BSH Hausgeräte GmbH (München, Németország) (képviselő: S. Biagosch ügyvéd)
      
         Alperes: az Európai Unió Szellemi Tulajdoni Hivatala (EUIPO) (képviselő: D. Walicka meghatalmazott)
      
         Az ügy tárgya
      
      Az EUIPO ötödik fellebbezési tanácsának a Home Connect ábrás megjelölés európai uniós védjegyként történő lajstromozása iránti kérelemmel kapcsolatban 2020. január 10-én hozott határozata (R 1751/2019-5. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a BSH Hausgeräte GmbH-t kötelezi a költségek viselésére.
               
            
         (1)  HL C 191., 2020.6.8.